คือผมเป็นวุ้นตาเสือมมาสักพักเเล้วเเต่พักนี้มันเริ่มเห็นเป็นจุดดำๆเล็กที่มันต้องรอสักพักกว่าจะหายเเละก็อันนี้ผมกังวลมากๆคือ ตอนตืนนอนผมจะเห็นจุดสีฟ้าหลายจุดต้องรอสักพักกว่าจะหายผมเป็นอะไรเพิ่มเตอมไหมครับเเละมันอันตรายมากไหม
สวัสดีค่ะ อาการของภาวะน้ำวุ้นตาเสื่อม คือจะมองเห็นเป็นจุดหรือเส้นสีดำคล้ายหยากไย่ลอยไปลอยมา โดยเฉพาะเวลากรอกตา หรือมองที่ผนังสีขาว หรือมองท้องฟ้า หากเป็นมากขึ้น อาจเห็นเป็นแสงคล้ายฟ้าแลบหรือแสงแฟลชจากกล้องถ่ายรูปได้ ซึ่งเกิดจากวุ้นในลูกตาหดตัว ส่งผลให้เกิดแรงดึงรั้งที่ผิวของจอตา การมีน้ำวุ้นตาเสื่อมนี้ มักพบในผู้สูงอายุ หรือคนที่มีสายตาสั้นมากๆ หรือเคยได้รับอุบัติเหตุที่ดวงตาแต่หากเห็นจุดดำอยู่ตรงกลางภาพ ไม่ลอยไปลอยมา และเริ่มมองเห็นภาพไม่ชัด มีการมองเห็นภาพบิดเบี้ยว มองเห็นเส้นตรงเป็นเส้นคลื่นหรือเส้นคด มองเส้นตรงเป็นเส้นขาด มองเห็นสีไม่ชัดหรือผิดเพี้ยนไป มองเห็นภาพมีขนาดผิดไป อาจเกิดจากโรคจอประสาทตาเสื่อมได้นอกจากนี้ การเห็นจุดดำ อาจเกิดจากมีเลือดออกในน้ำวุ้นลูกตา หรือมีการอักเสบในลูกตาก็ได้ดังนั้น หากยังไม่เคยไปพบจักษุแพทย์เพื่อตรวจวินิฉัย หรือเคยตรวจแล้ว แต่มีอาการผิดปกติเพิ่มเติม คือเห็นสีผิดปกติไปจากเดิมดังกล่าว แนะนำควรกลับไปพบจักษุแพทย์เพื่อตรวจอีกครั้งค่ะ ในเบื้องต้น ก็ควรงดการทำงานที่ต้องใช้สายตามาก การจ้องคอพิวเตอร์และมือถือนานๆ หลีกเลี่ยงการมองแสงที่จ้าเกินไป การสวมใส่แว่นตากันแดดเมื่อต้องออกแดดจ้า เป็นต้น